ΓΡΑΠΤΗ ΕΡΩΤΗΣΗ E-2634/01

υποβολή: Hiltrud Breyer (Verts/ALE) προς την Επιτροπή

(2 Οκτωβρίου 2001)

Θέμα: Νέο καθεστώς για την Συμβουλευτική Επιτροπή της Ευρωπαϊκής Κοινότητας Άνθρακα και Χάλυβα (ΕΚΑΧ)

Η Συμβουλευτική Επιτροπή της Ευρωπαϊκής Κοινότητας Άνθρακα και Χάλυβα (ΕΚΑΧ) πρόκειται να ενταχθεί στη γενική Οικονομική και Κοινωνική Επιτροπή (ΟΚΕ) μετά από δεκαπεντάχρονη λειτουργία. Η Επιτροπή αποτελείται από 108 εκπροσώπους παραγωγών, εργαζομένων, καταναλωτών καθώς και εμπόρων του τομέα άνθρακα και χάλυβα που προέρχονται και από τα δεκαπέντε κράτη μέλη. Στο παρελθόν ουδέποτεπήρξαν εκπρόσωποι του τομέα του περιβάλλοντος είτε στην Επιτροπή της ΕΚΑΧ είτε της ΟΚΕ.

1. Σκοπεύει η Επιτροπή κατά την ενσωμάτωση της Συμβουλευτικής Επιτροπής της Ευρωπαϊκής Κοινότητας Άνθρακα και Χάλυβα (ΕΚΑΧ) στη γενική Οικονομική και Κοινωνική Επιτροπή (ΟΚΕ) να τοποθετήσει εκπροσώπους του τομέα του περιβάλλοντος·

2. Κατά την εκτίμηση της Επιτροπής, πόσα μέλη θα αριθμεί η νέα επιτροπή·

3. Θεωρεί η Επιτροπή απαραίτητο, για λόγους προσήλωσης στη διαδικασία του Προγράμματος Δράσης 21, να τοποθετήσει στους τομείς αρμοδιότητας της νέας, εκτεταμένης γενικής Οικονομικής και Κοινωνικής Επιτροπής (ΟΚΕ) και εκπροσώπους από τον τομέα του περιβάλλοντος·

Απάντηση του κ. Prodi εξ ονόματος της Επιτροπής

(21 Νοεμβρίου 2001)

Η Επιτροπή έχει παρουσιάσει την εισήγησή της όσον αφορά το μέλλον της συμβουλευτικής επιτροπής ΕΚΑΧ, με την ανακοίνωσή της που έχει ως τίτλο Το μέλλον του δομημένου διαλόγου μετά τη λήξη της ισχύος της συνθήκης ΕΚΑΧ, και είχε εκδοθεί στις 27 Σεπτεμβρίου 2000(1).

Έχοντας διαπιστώσει ότι, ως συνέπεια της λήξης της ισχύος της συνθήκης ΕΚΑΧ, θα εξαφανισθούν αυτοδικαίως οι διαδικασίες και οι δομές της ΕΚΑΧ, η Επιτροπή τόνισε εκ παραλλήλου τη σημασία που έχει η πείρα της συμβουλευτικής επιτροπής και η μοναδική της συμβολή στη διαδικασία λήψης αποφάσεων και στην κοινωνική συναίνεση, στα πλαίσια, ιδίως, των σημαντικών αλλαγών που έχουν λάβει χώρα στους τομείς του άνθρακα και του χάλυβα.

Για να μπορέσει να αξιοποιηθεί αυτή η πείρα, με ταυτόχρονο σεβασμό της νέας κατάστασης που δημιουργείται λόγω της λήξης της ισχύος της συνθήκης ΕΚΑΧ, η Επιτροπή δήλωσε ότι είναιπέρ της αντικατάστασης της συμβουλευτικής επιτροπής της ΕΚΑΧ από την Οικονομική και Κοινωνική Επιτροπή (ΟΚΕ) όσον αφορά ορισμένες συμβουλευτικές δραστηριότητές της. Πράγματι, μπορεί να θεωρηθεί ότι η ΟΚΕ είναι ο φυσιολογικός διάδοχος της συμβουλευτικής επιτροπής επειδή, έχοντας δημιουργηθεί το 1957 επί τη βάσει της πείρας της συμβουλευτικής επιτροπής, η ΟΚΕ είναι ένα από τα συμβουλευτικά όργανα κοινού δικαίου που προβλέπονται στη συνθήκη ΕΚ. Η Επιτροπή πρότεινε επίσης στην ΟΚΕ να προβλέψει την προσαρμογή των δομών και των μεθόδων εργασίας της, ούτως ώστε να επωφεληθεί πλήρως από τα πλεονεκτήματα της συμβουλευτικής επιτροπής.

Η Επιτροπήποστήριξε ιδίως τη δημιουργία, εντός της ΟΚΕ, μιας νέας δομής εργασίας, αρμόδιας όχι μόνο για τα ζητήματα που συνδέονται με τον άνθρακα και τον χάλυβα, αλλά επίσης και για τις βιομηχανικές εξελίξεις και αλλαγές, κατά την ευρεία έννοια. Μια τέτοια μόνιμη δομή θα πρέπει να οδηγήσει σε αμοιβαίο εμπλουτισμό και ανταλλαγή χρηστών πρακτικών μεταξύ των τομέων του άνθρακα και του χάλυβα, αφενός και, αφετέρου, των λοιπών τομέων που εκπροσωπούνται στην ΟΚΕ. Αυτό ισχύει ιδίως όσον αφορά το περιβάλλον και την αειφόρο ανάπτυξη στο πλαίσιο του Προγράμματος Δράσης 21. Στο μελλον, γύρω από αυτά τα ουσιαστικής σημασίας θέματα, οι εκπρόσωποι που προέρχονται από τους τομείς του χάλυβα και του άνθρακα θα μπορούν να βρίσκονται σε διαρκή διάλογο με τους λοιπούς συμβούλους της ΟΚΕ.

Επί του παρόντος, αναπτύσσονται επαφές μεταξύ της συμβουλευτικής επιτροπής και της ΟΚΕ, για να καθοριστούν τα χαρακτηριστικά στοιχεία και οι λεπτομερείς τρόποι λειτουργίας αυτής της νέας δομής.

Σύμφωνα με το άρθρο 259 της συνθήκης ΕΚ, εναπόκειται στο Συμβούλιο να αποφασίζει σχετικά με τη σύνθεση της ΟΚΕ.

Δεδομένης της σχετικής σημασίας των εν λόγω τομέων, και του προβλεπόμενου όγκου των συμβουλευτικών δραστηριοτήτων, η Επιτροπή έχει προτείνει η σύνθεση της προαναφερόμενης δομής να περιλαμβάνει συνολικά 25 ως 30 άτομα. Ο αριθμός αυτός πρέπει βεβαίως να εγγράφεται εντός των ορίων του άρθρου 258 (πρώην άρθρο 194) της συνθήκης ΕΚ, στο οποίο ορίζεται σε 222 ο σημερινός αριθμός των μελών της ΟΚΕ. Μελλοντικά, και ιδίως ενόψει της διεύρυνσης της Ένωσης, η συνθήκη της Νίκαιας προβλέπει ότι ο αριθμός των μελών της ΟΚΕ δεν θαπερβαίνει τους 350.

(1) COM(2000)588 τελικό.